[{"text_idx": "#000000", "text": "Bidasoak Torrelavega bisitatuko du denboraldiko bigarren jardunaldia jokatzeko"}, {"text_idx": "#000001", "text": "Bidasoak ASOBAL Ligari segida emanen dio asteburu honetan ere. Denboraldiko bigarren jardunaldia jokatuko du bihar (irailaren 16an), Torrelavegaren kontra. Jacobo Cuetara entrenatzaileak erran duen moduan, taldeak konfiantza eskuratu zuen Barc\u0327aren kontrako jardunaldian, baina aldi berean, kosziente da etxetik kanpo puntuak batzea ez dela erraza izanen."}, {"text_idx": "#000002", "text": "Barc\u0327aren kontra berdintzea garaipen ederra izan zen Bidasoarentzat. Denboraldia emaitza horrekin hasita, talde konfiantzaz dago urteari aurre egiteko. Hala ere, Jacobo Cuetarak aipatu du ezin direla gehiegi konfiatu: \u201cLarunbateko partidua eredu on bat da, baina kosziente izan behar gara etxetik kanpo puntuak batzea zaila izanen dela\u201d. Horren harira, gaineratu du \u201clehengo astean bezala jokatzeko gai izatea\u201d ez dela nahikoa izanen garaipena eskuratzeko."}, {"text_idx": "#000003", "text": "Torrelavega \u201chanditzen joan den taldea\u201d dela jakinarazi du entrenatzaileak, eta \u201clan ona egiten ari\u201d dela. ASOBAL Ligan \u201cgarrantzitsua\u201d izan daitekeen taldea dela ere onartu du eta bere etxean ere zaila izanen dela puntuak ateratzea. Erasoan egiten duen lana goraipatu du, batez ere, Cuetarak: \u201cOngi landua den talde bat da. Erasoan indartsuak dira eta hori izan daiteke gure gakoa, defentsan sendo egotea. Gainera, Isidoro eta Adrian erdilarien egoera ongi aztertu beharko dugu\u201d."}, {"text_idx": "#000004", "text": "Edonola ere, \u201cbertan borrokatzen\u201d egonen direla adierazi idu prestatzaileak eta lehengo asteko berdinketa baliatuko dutela aurkariaren aitzinean arma gisa. Vicente Trueba kiroldegian ospatuko da hitzordu hau, bihar (irailaren 16an), arratsaldeko 19:00etan."}, {"text_idx": "#000005", "text": "Bidasoak Logron\u0303on jokatuko du, larunbat honetan, denboraldiko laugarren jardunaldia"}, {"text_idx": "#000011", "text": "Bidasoak denboraldiko lehen garaipena eskuratu zuen atzo..."}]